Official Website http://catrinfinchandseckoukeita.com/
Siwrnai gerddorol ranedig dau virtuoso o'r radd flaenaf oll – y delynores o Gymru Catrin Finch a'r chwaraewr kora o Orllewin Affrica, Seckou Keita.
O Gasamance yn Senegal, mae Seckou Keita yn aelod o frenhinlin Keita o Mali (trwy ei dad), ac yn 'griot', canwr mawl traddodiadol o Orllewin Affrica (trwy deulu ei fam, y Cissokhos, o Senegal). Mae ganddo enw rhagorol fel "an inspired exponent of the Kora" (The Guardian) ac mae'n "a brilliant live performer with stacks of charisma" (Lucy Duran, Radio BBC3).
Un o arweinwyr y genhedlaeth ddiweddaraf o gerddorion traddodiadol o Affrica, mae Seckou yn cyfuno ei etifeddiaeth gerddorol ei hun gyda pharodrwydd i gofleidio ffurfiau ac offerynnau traddodiadol diwylliannau eraill.
Mae'r delynores Catrin Finch yn un o gynrychiolwyr rhyngwladol cerddorol arweiniol Cymru, ac yn un o chwaraewyr gorau'r byd ar yr offeryn mwyaf Cymreigaidd hwn.Roedd Catrin "Queen of Harps", yn Delynores Frenhinol Ei Uchelder Brenhinol y Tywysog Siarl o 2000-2004. Mae ei hymddangosiadau gyda cherddorfeydd gorau'r byd yn rhychwantu'r blaned ac mae wedi gweithio gydag artistiaid megis Bryn Terfel, Syr James Galway a Julian Lloyd-Webber.
Mae gan y delyn safle canolog yn niwylliant hynod gyfoethog Senegal a Chymru. Mae telyn Gorllewin Affrica – y kora – a chwaraeir gan Seckou wedi ei wneud o gowrd sych a llinell bysgota; mae'r delyn Gymreig, a chwaraeir gan Catrin, yn un o'r symbolau mwyaf eiconig gwlad gyda cherddoriaeth wrth ei chalon. Yn rhyfeddol, mae'r ddwy wlad yn rhannau traddodiad barddonol hynafol o hanesion llafar cywrain, wedi eu mynegi trwy gerddoriaeth, cân a phennill.
Daw Catrin Finch & Seckou Keita o Astar Artes a Theatr Mwldan, cynhyrchwyr prosiectau rhyngwladol llwyddiannus diweddar Billy Cobham & Asere a Catrin Finch & Cimarron.